title: "Munkm\u0113sk"
text: "Munkm\u0113sk of Munkm\u0113rsk (D\u00fctsk: Munkmarsch) liit \u00fcp di Wai fan Br\u0113derep t\u00f6 Kairem. Hat es mal litj, en di miist fan di diar H\u00fc\u00fcsinger jert Lir fan't Fastl\u00f6n. Munkm\u0113sk heer en Betonwerk en jerer es diar Kies offbecht uuren. Deling kumt di S\u00f6n en Stiiner fuar Walbechning en Stiinplaaster aaftinoch fan D\u0113nemark. Munkm\u0113sk liit bi en Bucht fan't Wat. Di diar Huk es wel bikeent fuar di Dailkhair fan di Sen\u0101pgungen. Dit T\u0113rp heer en Haawen hur masi Lir jaar Buaten, en diar es uk en Surf-Skuul t\u00f6 finj. Bit\u00f6 di Haawen staant dit \"F\u00e4hrhaus\", en Hotel, wat en Histoori bit hent\u00f6't 19. Jaarhunert heer. \u00d6n des Tir sen di jerst Baarigasten me Skep fan Hoyer (DK) kemen.\n\nNaam\nBoy Peter M\u00f6ller meent \u00f6n sin Uurterbok, dat dat Uurt \"M\u0113rsk\" en Hauptuurt es, wat fan en Adjektiif uuren es. \nDat diari es ee\u0111er des Taachten fan \"Meri\" uuren, wat sa fuul jit \u00fcs staanend Weeter \u00fcp L\u00f6n of \u00d6\u00f6rt, wat fochtig en sloberig es. \nHur \"Meri\" es, da uur di \u00d6\u00f6rt \"m\u0113(r)sk\".\nDi \"M\u0113(r)sk\" es L\u00f6n, wat hent\u00f6't weeter liit en diarfan \"m\u0113rsk\" uuren es.\nMunken sen \u00fcs \u00f6n Flensborig (\"Munketoft\") di Gasten me di Kuten \u00f6n, wat \u00f6n't Klooster uuni.  \nSa let h\u00f6m teenk, dat des T\u0113rp sa jit, aurdat di Munken jam \u00f6n dat m\u0113rsk L\u00f6n, wat hent\u00f6 di Heef liit, dial leten her.\n\nEn bet wat aur di S\u00f6lring Spraak\nDat em efen sa rocht Munkm\u0113sk of Munkm\u0113rsk sii en skriif ken, dit kumt diarfan, dat jerer \u00f6n ark T\u0113rp en bet \u00fc\u0111ers snaket uur \u00fcs \u00f6n di Rest fan't Ail\u00f6n. \nMesken haa di Kairemb\u00f6\u00f6ren \"M\u0113sk\" sair en di \u0100richsemb\u00f6\u00f6ren sair \"M\u0113rsk\".\nDit es uk jen fan di Gr\u00fcnen, dat et niin absoluut \"rocht\" en \"forkiirt\" jeft.\n\nForwiisen\n\u00dc\u0111er T\u0113rper \u00fcp S\u00f6l\nEn Kroonik fan-t T\u0113rp Munkmeesk (fan Tanno H\u00fcttenrauch)\n\nS\u00f6l'"